open-index/open-wikipedia-markdown huggingface dataset:
Magnuss fon Eberharts

thumb|Magnuss fon Eberharts Vācijas impērijas Infantērijas ģenerāļa uniformā
**Frīdrihs Vilhelms Magnuss fon Eberharts** (*Magnus von Eberhardt*, 1855.—1939.) bija Prūsijas virsnieks, kas komandēja Vācijas impērijas kājnieku karaspēka vienības Pirmajā pasaules karā. Brālis Valters fon Eberharts pēc Bermonta demisijas komandēja Rietumkrievijas Brīvprātīgo armijas vienības Latvijas brīvības cīņu laikā.

## Dzīvesgājums
Magnuss fon Eberharts dzimis Berlīnē 1855. gada 6. decembrī. 1874. gadā viņš beidza kadetu korpusu un kā leitnants uzsāka dienestu 93. Anhaltes kājnieku pulkā. 1878.—1880. gadā viņš studēja Prūsijas Militārajā akadēmijā, 1882.—1890. gadā dienēja 3. gvardes pulkā Berlīnē, pēc tam bija Vācijas impērijas Lielajā Ģenerālštābā un kļuva par 8. divīzijas ģenerālštāba priekšnieku. 1894.—1898. gadā viņš strādāja Prūsijas Kara ministrijā, pēc tam tika iecelts par Gvardes pulka „*Prinz Carl von Preußen*“ komandieri Frankfurtē pie Oderas. No 1900. līdz 1903. gadam atjaunots darbā Ģenerālštābā, pēc tam iecelts par 10. armijas korpusa ģenerālštāba priekšnieku Hanoverā, 1904.—1907. gadā Berlīnes gvardes pulka (*Garde-Füsilier-Regiment*) komandieris Berlīnē. 
1907. gadā paaugstināts par ģenerālmajoru un Berlīnes Gvardes korpusa ģenerālštāba priekšnieku, 1911. gadā par ģenerālleitnantu un 19. divīzijas komandieri Hanoverē.

Pēc Pirmā pasaules kara sākuma ģenerālis fon Eberharts 1914. gadā komandēja Augšējās Elzasas Eberharta korpusu (*Korps Eberhardt*), kas tika pārdēvēts par XV rezerves korpusu, un piedalījās kaujās ar frančiem pie Kolmāras. 1915.—1916. gadā ar savu korpusu cīnījās pret Serbijas armiju, pēc tam piedalījās Verdenas kaujās. Pēc tam līdz 1918. gada augustam komandēja X rezerves korpusu. 1918. gada augustā—oktobrī viņš komandēja Vācijas impērijas 7. armiju, novembrī 1. armiju. Pēc Vācijas kapitulācijas viņš bija atbildīgs par 1. armijas demobilizāciju. 1919. gada sākumā viņš komandēja Austrumprūsijas Kulmas apgabala aizsardzību pret Polijas karaspēku.

Miris 83 gadu vecumā 1939. gada 24. janvārī Berlīnē.

## Memuāri
* *Aus Preussens schwerer Zeit: Briefe und Aufzeichnungen meines Urgrossvaters und Grossvaters* (1907)
* *Kriegserinnerungen* (1938)
## Ārējās saites
* Nachlass Bundesarchiv N 12
Pitalovas rajons

**Pitalovas rajons** () ir administratīvā iedalījuma vienība Pleskavas apgabala rietumos Krievijā. Rajona centrs atrodas Pitalovā (Abrenē). Pitalovas rajons robežojas ar Palkinas rajonu ziemeļos, Ostrovas rajonu rietumos, Krasnogorodskas rajonu dienvidaustrumos un Latviju rietumos un dienvidos.

## Vēsture
Rajons ir izveidots 1945. gadā, tas ietver arī 1944. gadā 23. augustā no Latvijas PSR Abrenes apriņķa teritorijas atdalīto Abrenes pilsētu un sešus pagastus. Pitalovas rajonā tika iekļauta Abrene, Linavas pagasts, Purvmalas pagasts, Augšpils pagasts un Gauru pagasts ar kopējo platību 923,6 km², pēc 1935. gada tautas skaitīšanas datiem šajā teritorijā dzīvoja 33 853 cilvēku, tai skaitā latvieši 11,12% un krievi 86,86%. Palkinas rajonā un Pečoru rajonā nonākušajā Latvijas PSR daļā (Upmales pagasts un Kacēnu pagasts ar 340,7 km² platību) dzīvoja vēl 10 713 cilvēku, tai skaitā latvieši 16,91% un krievi 82,11%.

No 2010. līdz 2015. gadam Pitalovas rajonā ietilpa Pitalovas pilsēta un 7 pagasti: Gavru, Linovas, Nosovas, Skadinas, Tulinas, Utrojas, Višgorodokas. 2015. gadā tika veikta administratīvā reforma, kuras rezultātā pagastu skaits samazinājās uz trim: Gavru, Linovas un Utrojas pagasts.

## Cilvēki
Pitalovas rajonā dzimis Latvijas lauksaimniecības speciālists Aleksandrs Ņikonovs (*Александр Никонов*; 1918—1995).

## Administratīvais iedalījums

Пыталовский район.jpg|Iedalījums līdz 2010. gadam
Пыталовский район 2010.jpg|Iedalījums no 2010. līdz 2015. gadam


## Atsauces

## Ārējās saites
Piedruja

**Piedruja** (agrāk arī **Daugavieši**) ir ciems Krāslavas novadā, Piedrujas pagasta centrs, saplūdusi ar blakus esošo Aleksandrovu. Izvietojusies Daugavas labajā krastā iepretī Baltkrievijas Drujas ciematam 25&nbsp;km no novada centra Krāslavas un 292&nbsp;km no Rīgas.

Piedrujā atrodas pagasta pārvalde, bibliotēka, kultūras nams, pasts, feldšeru un vecmāšu punkts, Svētās Jaunavas Marijas katoļu baznīca un Svētā Nikolaja pareizticīgo baznīca. Blakus esošajā Aleksandrovā — pārceltuve pāri Daugavai uz Baltkrievijas krastu (nedarbojas), bijušais robežpārejas punkts un viesnīca.

## Vēsture

Apdzīvotā vieta attīstījusies kā amatnieku slabada vietā, kur krustojās senais Daugavas tirdzniecības ceļš ar sauszemes ceļu no Viļņas uz Pleskavu. Viduslaikos tā atradās pie Polockas kņazistes robežas, savukārt Livonijas pusē bija uzbūvēta Indricas pils. Poļu—zviedru karu laikā Usvjatu stārasts Jans Sapeha šeit uzbūvēja nocietinājumu, pēc viņa nāves 1611. gadā Sapehu dzimta ieguva Piedruju savā īpašumā. Lietuvas valsts kanclers Leons Sapieha 1632. gadā lika uzbūvēt Piedrujas katoļu baznīcu.
Vēl 18. gadsimta kartēs atrodams Drujas cietoksnis (*Fort Druia*).

1897. gadā ciemā bija 854 iedzivotāji, no tiem 172 romukatoļi un 561 ebreji.  1906. gadā Piedrujā bijuši 137 dzīvojamie nami, 1017 iedzīvotāji, no tiem 706 ebreji. Līdz 1920. gada Latvijas agrārajai reformai te atradās Piedrujas muižas centrs. Frontes apgādei Pirmā pasaules kara laikā 1916. gada vasarā no Indras (tolaik Baļbinovas) stacijas līdz Piedrujai bija izbūvēts dzelzceļš. 
Pēc kara beigām Piedruja atradās pie Latvijas - Polijas robežas un tās iedzīvotāju skaits samazinājās. 1925. gadā Piedrujai piešķīra biezi apdzīvotas vietas (ciema) statusu, te darbojās kaļķu dedzinātava. 1935. gadā Piedrujā bija 329 iedzīvotāji, tajā skaitā 22% latviešu, 27% krievu, 6% poļu, 44% ebreju.

Pēc Otrā pasaules kara Piedruja bija kolhoza «Sovetskaja Latvija» centrs un tajā darbojās kokzāģētava, krejotava, vilnas kārstuve un mehāniskā darbnīca.

## Iedzīvotāju skaita izmaiņas
Līdz 1989. gadam ar Aleksandrovas, pēc CSP un OSP datiem.

## Attēli

Druja, Dźvina-Prydrujsk. Друя, Дзьвіна-Прыдруйск (1893).jpg|Skats uz Piedruju 1893. gadā
Druja, Napaleon Orda.jpg|Skats uz Drujas (pa kreisi) un Piedrujas (pāri Daugavai) baznīcām un akmeņiem Daugavā (Napoleona Ordas zīmējums)
Barys rock in Druja.jpg|Skats no Baltkrievijas Drujas ciema pāri Daugavai uz tālumā esošo Piedruju. Priekšplānā robežakmens ar izkaltu krustu (Viens no Borisa jeb Daugavas akmeņiem, 12. gadsimts), kas agrāk atradies Daugavā
Piedruja, Sv.Nikolaja pareizticīgo baznīca.jpg|Svētā Nikolaja Piedrujas pareizticīgo baznīca 


### Robeža ar Poliju (pirms 1939)

Piedrujas muitas punkts 1934.jpg|Piedrujas muitas punkts (1934)
Latvijas robežsargs pie Daugavas Piedrujas apkaimē 1934.jpg|Latvijas robeža Piedrujas apkaimē (1934)
Latvijas robežsargs uz Daugavas Piedrujas apkaimē 1934.jpg|Latvijas robežsargs uz Daugavas Piedrujas apkaimē (1934)
Polijas robežsargs Drujā pie Daugavas 1934.jpg|Polijas robežsargs Drujā pie Daugavas (1934)


## Atsauces

## Ārējās saites
Pirmsākums

**"Pirmsākums"** () ir 2010. gada ASV zinātniskās fantastikas filma, kuras režisors ir Kristofers Nolans, viņš ir arī filmas scenārija autors un producents. Galvenās lomas filmā atveido Leonardo Di Kaprio, Kens Vatanabe, Džozefs Gordons-Levits, Mariona Kotijāra, Elena Peidža, Toms Hārdijs, Kilians Mērfijs, Dilīps Rao, Toms Berendžers un Maikls Keins.

Ideja par filmu radās 2001. gadā, kad K. Nolans uzrakstīja 80 lappušu garu manuskriptu, ko prezentēja *[[Warner Bros. Pictures]]*.

Filma ir stāsts par cilvēku (attēlo L. Di Kaprio), kuram ir spējas iekļūt citu cilvēku sapņos. Taču viņš nespēj ielūkoties sava bērna sapņos, tāpēc viņam tiek piedāvāta iespēja atgūt savu veco dzīvi apmaiņā pret gandrīz neiespējamu uzdevumu: kādas firmas konkurenta vadītājam *iesēt* prātā kādu ideju.

Filmas pirmizrāde notika  *Leicester Square*, Londonā,  tika uzsākta izrādīšana ASV kinoteātros un Latvijas kinoteātros filmas izrādīšana tika uzsākta .

Oficiālais "Pirmsākuma" sagatavošanas budžets bija 160 miljoni dolāru.

2016. gada BBC 100 labāko 21. gadsimta filmu sarakstā "Pirmsākums" ierindojās 51. vietā.

## Filmas skaņu celiņš
Visus skaņdarbus sacerēja Hanss Cimmers.

## Atsauces

## Ārējās saites

*
.kp

**.kp** ir augšējā līmeņa domēns (ccTLD), kura paredzētais pielietojums ir saistīts ar Ziemeļkoreju. Domēns izveidots . Domēna sponsors ir *Korea Computer Center*, kas nodrošina arī domēnu reģistrēšanu. Zem šī domēna ir izveidotas tikai dažas mājas lapas.

## Ārējās saites

*  IANA .kp whois information
Kačanovas pagasts

thumb|300px|Palkinas rajona administratīvais dalījums (1995—2015).
**Kačanovas pagasts** () ir pašvaldība Pleskavas apgabala Palkinas rajonā. Robežojas ziemeļaustrumos ar Palkinas un Novaja Usitvas pagastiem, dienvidrietumos ar Latviju, dienvidos ar Pitalovas rajonu, bet rietumos ar Pečoru rajonu. Pagasta centrs atrodas Kačanovā (Kacēnos).

Kačanovas pagastā ietilpst 54 ciemi.

## Vēsture
Kačanovas pagastu saskaņā ar Latvijas—Krievijas miera līgumu 1920. gadā atdalīja no Pleskavas guberņas Ostrovas apriņķa un pievienoja Latvijas teritorijai kā Kacēnu pagastu. 1944. gada 23. augustā, pēc tam, kad to Otrā pasaules kara laikā to ieņēma Sarkanā armija, pagastu pievienoja Pleskavas apgabalam.
1958. gadā Kačanovas rajonu likvidēja un sadalīja starp Palkinas un Pečoru rajoniem.

## Atsauces

## Skatīt arī
* Kacēnu pagasts

## Ārējās saites
* Kačanovas pagasts Palkinas rajona mājaslapā
1494. gads

**1494. gads** () bija parastais gads, kas pēc Jūlija kalendāra sākās trešdienā.

## Notikumi
* 25. janvāris — Alfonso II Trastamara kļuva par Neapoles karali.
* 3. maijs — Kristofors Kolumbs pirmo reizi sasniedza Jamaikas krastus.
* 7. jūnijs — Tordesiljasas līgums: Spānija un Portugāle noslēdza savstarpēju vienošanos, kurā sadalīja savā starpā Jauno pasauli.
* 2. jūlijs — Kastīlijas un Aragonas karaliste ratificēja Tordesiljasas līgumu.
* 5. septembris — Portugāle ratificēja Tordesiljasas līgumu.
* 22. oktobris — Ludoviko Sforca kļuva par Milānas hercogu.

### Nezināms datums

## Dzimuši
* 2. februāris — Bona Sforca (*Bona Sforza*), Polijas karaliene (mirusi 1557.)
* 24. maijs — Pontormo, itāļu gleznotājs (miris 1557.)
* 12. septembris — Fransuā I (*François Ier*), Francijas karalis (miris 1547.)
* 6. novembris — Suleimans I (سليمان), Osmaņu impērijas sultāns (miris 1566.)
* nezināms datums — Fransuā Rablē (*François Rabelais*), franču rakstnieks (miris 1553.)

## Miruši
* 25. janvāris — Ferdinands I Trastamara, Neapoles karalis (dzimis 1423.)
* 11. augusts — Hanss Memlings, flāmu gleznotājs (dzimis ap 1430.)
* 17. novembris — Džovanni Piko della Mirandola (*Giovanni Pico della Mirandola*), itāļu filozofs (dzimis 1463.)
Viļakas pagasts

**Viļakas pagasts** bija viena no Abrenes apriņķa pašvaldībām tā vidienē. 1940. gadā robežojās ar Upmales, Linavas, Purvmalas, Šķilbēnu, Balvu, Vīksnas un Liepnas pagastiem. Pagasta valde atradās Viļakā.

## Vēsture
Dibināts pēc muižu pagastu likvidēšanas.
1945. gada 1. augustā pagastā izveidoja Čebatarovas, Kazukalna, Koziņu, Krustcelmu, Medņevas, Pļeševas, Sosnicas, Susāju, Vecumu, Viduču un Viļakas ciema padomes. 1945. gada 8. oktobrī Viļakai piešķīra pilsētas tiesības un izdalīja no pagasta. Pagastu likvidēja 1949. gada 31. decembrī, ciemus iekļaujot Abrenes rajonā. Mūsdienās Viļakas pagasta teritorija iekļauta Balvu novada Kupravas, Medņevas, Susāju, Vecumu un Žīguru pagastos.

## Atsauces
Valparaiso

**Valparaiso** (, ) ir Čīles ostas pilsēta, kas atrodas valsts centrālajā daļā, Klusā okeāna krastā. Tā ir Valparaiso reģiona, Valparaiso provinces un Valparaiso aglomerācijas centrs. Šajā pilsētā kopš 1990. gada darbojas Čīles parlaments. Burtiskā tulkojumā Valparaiso nozīme ‘Paradīzes ieleja’.

Valparaiso atrodas vecākā Dienvidamerikas birža, pirmā Čīles publiskā bibliotēkā un citi vēsturiski nozīmīgi objekti. 2012. gadā Valparaiso dzīvoja vairāk kā 284 tūkstoši čīliešu.

## Vēsture
Pirms eiropiešu ierašanās, vietā, kur mūsdienās atrodas Valparaiso, visticamāk dzīvoja pikunču cilts indiāņi. Vēl viena versija ir tā, ka tur dzīvoja čango cilts. Eiropieši (spāņi) šajā apvidū ieradās 1536. gadā, kas tiek arī uzskatīts par Valparaiso dibināšanas gadu. Līdz pat 1818. gadam, kad Čīle no Spānijas ieguva neatkarību, Valparaiso bija neliels ciemats. Tas uzplaukums sākās ar Čīles flotes izvietošanu Valparaiso ostā, un drīz vien kļuva par nozīmīgu tirdzniecības ostu un apstāšanās punktu kuģiem, kas pārvietojās starp Atlantijas un Kluso okeānu, izmantojot Magelāna šaurumu. 1914. gadā pēc Panamas kanāla uzcelšanas pilsētas nozīme kritās, tomēr, kā viena no lielākajām valsts ostām, tā joprojām ir nozīmīgs ekonomiskais centrs.

1906. gada 16. augustā Valparaiso skāra 8,2 balles stipra zemestrīce, kas prasīja aptuveni 20 tūkstošus upurus, un no tiem 3 tūkstoši dzīvoja Valparaiso. Arī 2010. gada 27. februārī pilsētu skāra spēcīga zemestrīce (sestā spēcīgākā zemestrīce, ko reģistrējuši seismogrāfi līdz 2014. gadam), lai gan tās epicentrs atradās vairāk nekā 100 km uz dienvidiem. 2014. gada 13. aprīlī pilsētu sasniedza plašs meža ugunsgrēks, kas paņēma 16 cilvēku dzīvības.

## Atsauces

## Ārējās saites
Avokado

**Avokado** (*Persea americana*) ir lauru dzimtas augs. Avokado dabiskais izplatības areāls ir no Meksikas dienvidiem līdz Andu kalniem. Koks ir ar eliptiskām, olveida formas lapām, kuru garums ir no 10 līdz 30 cm. Mazi, zaļgani ziedi, iesegti biezās ziedkopās, ir bez ziedlapiņām un ar sešām apziedņa daivām, deviņām putekšņlapām, sakārtotas pa trim, un vienšūnas sēklotni. Augļi ir ar dažādiem izmēriem un formu. Tie parasti nav lielāki par vistu olām. Retos gadījumos augļa svars var sasniegt pat 1—2 kg lielu svaru. Augļa krāsa var būt no zaļas līdz tumši violetai. To sastāvā ir daudz tiamīna (B1), riboflavīna (B2) un A vitamīna.

Angliski avokado sauc arī par aligatorbumbieri.

## Attēlu galerija

Attēls:Avocado.jpeg|Avokado auglis
Attēls:Avocado Seedling.jpg|Avokado stāds
Attēls:Persea americana flowers 2.JPG|Avokado ziedi
Attēls:Starr 060928-0513 Persea americana-2.jpg|Pieaudzis avokado koks


## Atsauces

## Ārējās saites
Eifēmisms

**Eifēmisms** (, *eu* — 'labi' + *phēmi* — 'runāju') ir vārds vai izteiciens, ko izmanto kāda rupja, piedauzīga, intīma vai arī neaizskarama jeb tabu nosaukuma aizstāšanai. Līdzīgs perifrāzei. Eifēmisms būtu, piemēram, lietot vārda "nomirt" vietā izteicienu "doties uz labākiem medību laukiem".

## Atsauces
Deniss Grebeškovs

**Deniss Grebeškovs** (; dzimis 1983. gada 11. oktobrī) ir bijušais krievu hokejists, aizsargs, Krievijas izlases dalībnieks. Karjeras laikā aizvadījis 234 spēles Nacionālajā hokeja līgā, kā arī 318 spēles Krievijas Superlīgā un Kontinentālajā hokeja līgā, trīs reizes kļuvis par Krievijas čempionu. Izlases sastāvā kļuvis par divkārtēju pasaules čempionu.

## Spēlētāja karjera
Savas spēlētāja gaitas Deniss uzsāka dzimtajā Jaroslavļā. 1999. gadā Grebeškovs pirmo sezonu spēlēja Jaroslavļas "Lokomotiv" otrajā sastāvā, kas tolaik spēlēja Krievijas Pirmajā līgā. 2001.—02. sezonā Deniss debitēja arī Krievijas Superlīgā. Pēc sezonas beigām NHL draftā Grebeškovu jau pirmajā kārtā izvēlējās Losandželosas "Kings", taču Deniss vēl gadu palika Krievijā, spēlējot "Lokomotiv" rindās. Gan 2002., gan 2003. gadā Grebeškovs kļuva par Krievijas čempionu hokejā.

2003.—04. gada sezonā, kas bija Denisa pirmā sezona Ziemeļamerikā, "Kings" rindās viņš aizvadīja vien četras spēles, pārējo laiku pavadot Amerikas hokeja līgā. 2004.—05. sezonas NHL lokauta laikā Grebeškovs turpināja spēlēt AHL. Arī 2005.—06. sezonā Denisam neizdevās izcīnīt vietu Losandželosas kluba pamatsastāvā, taču tad viņš tika aizmainīts uz Ņujorkas "Islanders" vienību, kuras sastāvā Deniss aizvadīja 21 spēli. Jaunu līgumu ar klubu viņš nenoslēdza, 2006.—07. sezonu aizvadot Jaroslavļā. Tiesības uz Grebeškovu NHL maiņas ceļā nonāca Edmontonas "Oilers" rokās, un 2007. gada vasarā Deniss atgriezās Ziemeļamerikā. "Oilers" rindās Deniss spēlēja līdz pat 2009.—10. gada NHL sezonas otrajai pusei, kad martā viņš tika aizmainīts uz Našvilas "Predators" vienību.

2010. gada vasarā Grebeškovs atgriezās Eiropā, noslēdzot divu gadu līgumu ar Sanktpēterburgas SKA. 2012.—13. gada sezonu Grebeškova vēl uzsāka SKA rindās, taču drīz vien nonāca Hantimansijskas "Jugra" sastāvā. 2013. gada 18. jūlijā aizsargs noslēdza viena gada līgumu ar Edmontonas "Oilers", tādējādi pēc trīs sezonu pārtraukuma atgriežoties NHL. Sezonas gaitā gan "Oilers" rindās Grebeškovs aizvadīja vien septiņas spēles, atlikušo sezonas daļu pavadot tās AHL fārmklubā Oklahomsitijas "Barons". 2014. gada maijā noslēdza viena gada līgumu ar Podoļskas "Vitjaz", pēc sezonas beigām noslēdzot spēlētāja karjeru.

Krievijas izlases rindās spēlējis 2007., 2008., 2009. un 2010. gada Pasaules čempionātos, 2008. un 2009. gadā palīdzot izlasei izcīnīt čempiones titulu. Deniss piedalījies arī 2010. gada olimpisko spēļu turnīrā.

## Spēlētāja statistika
### Klubu statistika

### Izlases statistika

## Atsauces

## Ārējās saites

*
Džo Freizers

**Džozefs Viljams "Džo" Freizers** (; dzimis  Bjūfortā, Dienvidkarolīnas štatā, ASV, miris  Filadelfijā, Pensilvānijas štatā, ASV) bija amerikāņu bokseris. Pasaulē viņš ir palicis atmiņā ar trīs sīvajām cīņām pret Muhamedu Ali, no kurām viņš divas zaudēja, tai skaitā cīņā, kura notika Manilā, Filipīnās,  un kura pasaulē ir pazīstama kā *Thrilla in Manila*. Viņš arī bija pirmais, kurš sagādāja profesionālo zaudējumu Muhamedam Ali (), nokdaunējot M. Ali 15. raundā. Viņš ir divreiz cīnījies pret slaveno Džordžu Formenu un zaudējis attiecīgi ar otrā un piektā raunda nokautiem.

Miris  no vēža.

## Atsauces

## Ārējās saites

* Oficiālā mājaslapa 
* BoxRec profils
SKS 26. ekspedīcija

**SKS 26. ekspedīcija** (;  jeb *ISS-26*) bija Krievijas, ASV un Eiropas kosmonautu ekspedīcija Starptautiskajā kosmosa stacijā (SKS) no  līdz .

## Apkalpe

## Lidojuma gaita
Maiņas pieņemšana no 25. ekspedīcijas notika . Daglass Vīloks nodeva stacijas komandēšanu Skotam Kellijam.

 no Baikonuras kosmodroma startēja kosmosa kuģis *Sojuz TMA-20*. Tas ar SKS saslēdzās 17. decembrī. Stacijā ieradās D. Kondratjevs, K. Kolmena, P. Nespoli.

Naktī no 14. uz 15. martu notika stacijas vadības nodošana SKS 27. ekspedīcijas komandierim Dmitrijam Kondratjevam.

16. martā kosmosa kuģis *Sojuz TMA-01M* atvienojās no stacijas un noalaidās uz zemes.

## Iziešanas atklātā kosmosā

## Atsauces

## Ārējās saites
* 26. ekspedīcija NASA mājas lapā  
* 25./26. ekspedīcija Energija mājas lapā
Sonijs Listons

**Čārlzs L. Sonijs Listons** (; dzimis nezināmā datumā Sendslohā, Ārkanzasas štatā, ASV, miris  Lasvegasā, Nevadas štatā, ASV) bija amerikāņu bokseris.  viņš kļuva par Pasaules čempionu, nokautējot Floidu Patersonu pirmajā raundā.  viņš zaudēja savu titulu Kasiusam Klejam (vēl nebija mainījis savu vārdu uz Muhameds Ali), padodoties sestā raunda beigās. Revanša cīņā ar Muhamedu Ali  Listons zaudēja ar pirmā raunda nokautu, daudzi uzskata, ka Listons speciāli nokrita zemē un padevās. Listons bija vairākas reizes bijis cietumā, kā arī viņam bija labas attiecības ar mafiju. Sonijam bija vislielākā dūre no visiem boksa čempioniem, līdz kamēr viņa rekordu lauza krievu boksa milzis Nikolajs Valujevs.

 Lasvegasā Sonijs tika atrasts miris savā piemājas baseinā. Neviens skaidri nezina, kad Listons bija dzimis, kaut arī tiek uzskatīts, ka viņš ir dzimis .

## Ārējās saites
Nikolajs Puzikovs

**Nikolajs Puzikovs** (dzimis  Aizkrauklē) ir latviešu dziedātājs un policists.

2008. gadā startēja Lielvārdes Violetā kora sastāvā TV3 šovā "Koru Kari 1", kur tika līdz finālam. 2010. gadā sasniedza finālu LNT šovā "O!Kartes akadēmija". 2010. gadā kopā ar Daci Upīti iesniedza 2011. gada Eirodziesmai dziesmu *It's Not Easy*, kuras mūzikas autors ir Māris Elksnis, vārdu autore ir Līga Markova. Dziesma kvalificējās pusfinālam.  svinēja uzvaru SEB Muzikālā banka 2010.

## Atsauces

## Ārējās saites

* draugiem.lv mūzikas profils
SEB Muzikālā banka 2010

**Muzikālā banka 2010** notika  Ventspilī, ikgadējās dziesmu aptaujas Muzikālā banka ietvaros. Par uzvarētāju kļuva Nikolajs Puzikovs ar dziesmu "Dievs Tevi mīl".

Fināla 15 dziesmu sadalījumu notieca divu kārtu balsojums: pirmā kārta ilga no 6. līdz 30. decembrim, tajā piedalījās 20 dziesmas, par kurām varēja balsot, otrajā kārtā piedalījās 15 visvairāk balsu saņēmušās dziesmas, no 1. līdz 15. janvārim notika skatītāju balsojums. Vietu sadalījumu proporcijā 50% pret 50% noteica skatītāji un speciāla komisija. 20 dziesmas, kas iekļuva finālbalsojumā, tika izvēlētas pēc iepriekšējo mēnešu topu rezultātiem.

## Vietu sadalījums
# Nikolajs Puzikovs — "Dievs Tevi mīl"
# Prāta Vētra — "Gara diena"
# Musiqq — "Dzimšanas diena"
# Aisha, Miks Dukurs un JMMSZK — "Iedomājies"
# Jānis Stībelis — "Jo tā grib mana sirds"
# Musiqq — "No desmit desmit"
# Ivo Fomins — "Dažreiz"
# Lauris Reiniks — "Es skrienu"
# Kaža — "Tici vai nē"
# Liene Šomase — "Ūdenskrāsas"
# Labvēlīgais Tips — "Čiekurs egles dēls"
# Candy un Roberts Lejasmeijers — "Rīts ir tālu vēl"
# Roberts Pētersons — "Cīrulis"
# PeR un Dairis — "Līdzsvarā"
# Miks Dukurs — "Hēlija balons"

## Atsauces

## Ārējās saites
* "Muzikālās bankas" oficiālā mājaslapa
Višgorodokas pagasts

thumb|Pitalovas rajona administratīvais dalījums (2010—2015).
**Višgorodokas pagasts** (, Augšpils pagasts) līdz 2015. gadam bija pašvaldība Pleskavas apgabala Pitalovas rajonā. Robežojās ziemeļos ar Pitalovas un Žogovas pagastiem, austrumos ar Ostrovas rajonu, dienvidos ar Dubnas un Skadinas pagastiem, bet rietumos ar Tulinas pagastu. Pagasta centrs atradās Višgorodokā.

Višgorodokas pagastā ietilpa 24 ciemi.

## Vēsture
Višgorodokas pagastu saskaņā ar Latvijas—Krievijas miera līgumu 1920. gadā atdalīja no Pleskavas guberņas Ostrovas apriņķa un pievienoja Latvijas teritorijai kā Augšpils pagastu (no 1925. gada). 1944. gada 23. augustā, pēc tam, kad Otrā pasaules kara laikā pagastu ieņēma Sarkanā armija, to pievienoja Pleskavas apgabalam.
Pagastu likvidēja 2015. gadā un pievienoja Gavru pagastam.

## Atsauces

## Skatīt arī
* Augšpils pagasts
65. Kinoakadēmijas balva

**65. Kinoakadēmijas balvas** tika pasniegtas  "Dorothy Chandler Pavilion", Losandželosā, ASV. Balvu pasniegšanu vadīja aktieris Billijs Kristals.

Visvairāk balvu (četras) saņēma filma "Nepiedots".
Adulienas pagasts

**Adulienas pagasts** bija viena no Madonas apriņķa (līdz 1924. gadam Valkas apriņķa) pašvaldībām tā ziemeļdaļā. Robežojās ar Tirzas, Galgauskas, Jaungulbenes, Dzelzavas un Virānes pagastiem. Pagasta valde atradās dienvidos no Adulienas.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.

1945. gada 10. septembrī pagastā izveidoja Adulienas un Mežgales ciema padomes. 1947. gada 16. oktobrī pagastu iekļāva jaunizveidotajā Gulbenes apriņķī. Pagastu likvidēja 1949. gada 31. decembrī, ciemus iekļaujot Cesvaines rajonā. Mūsdienās Adulienas pagasta teritorija iekļauta Gulbenes novada Tirzas un Jaungulbenes pagastos.

## Atsauces
Dilma Rusefa

**Dilma Rusefa** (, izrunā: ; dzimusi  Belu Orizonti, Brazīlijā) ir brazīliešu politiķe, no 2011. gada 1. janvāra līdz 2016. gada 31. augustam bija 36. Brazīlijas prezidente. Rusefa pārstāv Strādnieku partiju. Viņa ir pirmā sieviete Brazīlijas vēsturē, kas ir ieņēmusi prezidentes amatu.

Rusefas tēvs bija bulgāru emigrants, komunists Petrs Rusevs. Arī meita jaunībā kļuva par sociālisti. Pēc 1964. gada valsts apvērsuma viņa pievienojās dažādām kreiso marksistu grupām, kuras cīnījās pret pastāvošo militāro diktatūru. Rusefa tika apcietināta un laikposmā no 1970. līdz 1972. gadam pavadīja cietumā.

Laika posmā no 2005. līdz  viņa pildīja prezidenta kancelejas vadītājas pienākumus. Pēc tam Rusefa kandidēja uz Brazīlijas prezidentes amatu. Viņa uzvarēja prezidenta vēlēšanu otrajā kārtā  ar 56% balsu. Viņa kļuva par pirmo sievieti, kā arī ekonomisti, kas ievēlēta Brazīlijas prezidenta amatā.

2016. gada 12. maijā impīčmenta procedūras dēļ Senāts Rusefu atcēla no prezidenta pienākumu pildīšanas. 2016. gada 31. augustā Senāts atzina Rusefu par vainīgu budžeta likumu pārkāpšanā un viņu impīčoja; par Brazīlijas prezidentu kļuva viceprezidents Mišels Temers.

## Atsauces

## Ārējās saites
Telugu valoda

**Telugu valoda** (తెలుగు) ir lielākā dravīdu saimes valoda pēc runātāju skaita. Šajā valodā runā galvenokārt Indijas dienvidaustrumos. Tā ir Āndhra Pradēšas štata oficiālā valoda. Tiek uzskatīts, ka telugu valodu prot aptuveni 74 miljoni cilvēku.

Pirmais rakstītais teksts telugu valodā ir datēts ar 575. gadu. Telugu raksts ir izveidots 6. gadsimtā Čālukjas impērijas laikā un ir saistīts ar kannadu valodu. Par telugu literatūras sākumu uzskata 11. gadsimtu, kad šajā valodā tika pārtulkots hindu eposs "Mahābhārata".

Telugu valodā tiek izšķirti četri reģionālie dialekti.
Natālija Koflina

**Natālija Anna Koflina** (; dzimusi  Valeio, Kalifornijas štatā, ASV) ir amerikāņu peldētāja.

Piedalījusies trijās olimpiskajās spēlēs (, , ), kopumā izcīnījusi 12 medaļas, visvairāk — 2008. gadā Pekinā (starp peldētājām vairāk olimpisko medaļu ir tikai Keitija Ledeki — 13). 2004. gadā Atēnās izcīnīja divus zeltus, divus sudrabus un vienu bronzu un 2008. gadā Pekinā — zeltu, divus sudrabus un divas bronzas, savukārt 2012. gadā Londonā izcīnīja vienu bronzu. Pekinā viņa kļuva par pirmo amerikāņu peldētāju sievieti moderno olimpisko spēļu vēsturē, kas vienās olimpiskajās spēlēs iegūst vismaz 6 medaļas. 2008. gadā viņa tika atzīta par pasaules labāko peldētāju, tāpat trīs reizes tikusi atzīta par ASV labāko peldētāju.

Piedalījusies TV šova "Dejo ar zvaigzni" devītajā sezonā ar 1. sezonas uzvarētāju Aleku Maco. Viņi tika izbalsoti piektajā nedēļā.

## Ārējās saites

*  

* USA Swimming profils
Vīģeskoks

**Vīģeskoks** (*Ficus carica*) ir zīdkoku dzimtas augs. Vīģeskoku dabiskais izplatības areāls ir no Vidusjūras zemēm līdz Indijas ziemeļiem. Šie augi to augļu — **vīģu** — dēļ tiek plaši kultivēti Vidusjūras zemēs, īpaši Turcijā, Itālijā un Grieķijā. Tie ir kultivēti vairāk nekā 5000 gadus. Ir atrastas liecības, ka vīģes uzturā ir lietojuši jau šumeri un asīrieši. Vīģeskoki vairākas reizes ir pieminēti arī Bībelē. Pirms mūsu ēras vīģeskoks bija svēts augs visās Dienvidrietumāzijas valstīs, kā arī Senajā Ēģiptē, Senajā Grieķijā un Senajā Romā.

Vīģeskoki ir koki un krūmi, kuri izaug no 4,6 līdz 9 metru augstumam.

Vīģeskoka augļi vīģes ir sēkleņi. Vīģes satur daudz cukura, kalciju, A vitamīnu, fosforu un kāliju.

## Atsauces
Grašu pagasts

**Grašu pagasts** bija viena no Madonas apriņķa (līdz 1924. gadam Cēsu apriņķa) pašvaldībām tā ziemeļdaļā. Robežojās ar Kraukļu, Cesvaines, Oļu, Kārzdabas un Liezeres pagastiem. Pagasta valde atradās Grašos.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Grašu ciema padomi. 1947. gada 16. oktobrī pagastu iekļāva jaunizveidotajā Gulbenes apriņķī. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Cesvaines rajonā. Mūsdienās Grašu pagasta teritorija iekļauta Madonas novada Cesvaines pagastā.

## Iedzīvotāji
### Ievērojamas personības
* Aleksandrs Plensners (1892—1984), latviešu strēlnieku virsnieks, Latvijas brīvības cīņu dalībnieks, rakstnieks un žurnālists;
* Roberts Kļaviņš (1885—1941), latviešu strēlnieku virsnieks, Latvijas brīvības cīņu dalībnieks, Vidzemes divīzijas komandieris (1931—1934), ģenerālis (1931);
* Augusts Saulietis (1869—1933), latviešu skolotājs un rakstnieks.

## Atsauces
Grostonas pagasts

**Grostonas pagasts** bija viena no Madonas apriņķa (līdz 1924. gadam Cēsu apriņķa) pašvaldībām tā vidienē. Robežojās ar Kusas, Lazdonas, Mārcienas, Bērzaunes un Viesienas pagastiem. Pagasta valde atradās Zelgauskā.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1920. gada zemes reformas laikā Grostonas muiža (*Großdohn*) tika sadalīta 59 vienībās 472 ha kopplatībā, Zelgauskas muiža (*Selgowsky*) 47 vienībās 651 ha kopplatībā, tās centru piešķīra Madonas virsmežniecībai, kas agrākajā Zelgauskas muižas kungu mājā ierīkoja savu kanceleju. Pagasta vecākais bija Osvalds Meijers. Pagastā atradās 2 skolas (Kaileņu un Zelgauskas pagastsskolas), nespējnieku patversme, 2 bibliotēkas, 3 ūdensdzirnavas, 2 krejotavas, pasts, tirgus plači. Grostonā norisinājusies aktīva sabiedriskā dzīve — kordziedāšana, teātra spēlēšana.

1945. gada 1. augustā pagastā izveidoja Āronas un Grostonas ciema padomes. Pagastu likvidēja 1949. gada 31. decembrī, ciemus iekļaujot Madonas rajonā. Mūsdienās Grostonas pagasta teritorija iekļauta Madonas novada Aronas un Bērzaunes pagastos.

## Dzimuši
* Pēteris Delle (1877—1946), agronoms, pārtikas rūpniecības speciālists, Jelgavas Lauksaimniecības akadēmijas Lauksaimniecības fakultātes dekāns (1939—1944), pēc tam Lauksaimniecības tehnoloģijas un mājturības fakultātes dekāns. Viens no 1944. gada 17. marta Latvijas Centrālās padomes memoranda parakstītājiem,
* Arnolds Aizsilnieks (1898—1982), tautsaimnieks, agronoms un vēsturnieks,
* Lūcija Vankina (1908—1989), arheoloģe.

## Atsauces
Kultūras nams

[thumb|200px|[Krustpils kultūras nams.]]
**Kultūras nams** ir padomju laikā ieviests apzīmējums valsts/arodbiedrību/uzņēmumu/pašvaldību paspārnē esošām daudzfunkcionālām kultūras amatiermākslas iestādēm. Mūsdienu Latvijas Republikā par dominējošo (un apkopojošo) šāda tipa iestāžu nosaukumu tiek lietots **kultūras centrs**, lai gan līdztekus tiek izmantots ne tikai kultūras nams, bet arī **tautas nams**, klubs, **saieta nams** u.c. modifikācijas.
Nereti kultūras namu (centru) ēkās izvietotas arī bibliotēkas, muzeji, mūzikas un mākslas skolas.
Pirmskara Latvijā līdzīgas iestādes visbiežāk tika dēvētas par tautas vai saieta namiem, un tās visbiežāk bija dažādu biedrību veidotas un uzturētas.

## Atsauces
Krūšturis

thumb|220px|Japāņu meitene ar krūšturi.
**Krūšturis** ir apģērba gabals, kas aptver, atbalsta un paceļ krūtis. 19. gadsimta beigās krūšturis aizstāja korseti kā visplašāk izmantoto metodi, kā atbalstīt krūtis. Mūsdienās tiek ražoti dažādiem mērķiem paredzēti krūšturi.

Sievietes krūšturus nēsā dažādu iemeslu dēļ: lai uzlabotu krūšu formu, palielinātu vai samazinātu krūšu lielumu u.c. Lielākā daļa krūšturu ir veidoti, lai tie atbalstītu krūtis un paceltu krūtis pie krūškurvja. Sākumā krūšturu dizaineri un ražotāji tos veidoja ļoti vienkāršus, taču ar laiku uzlaboja to dizainu. Ražotāju standarti un izmēri atšķiras, tā padarot grūtāku uzdevumu sievietēm atrast piemērotāko krūšturi. 80% sieviešu valkā sev nepiemērota lieluma krūšturus. Pārāk bieža krūštura valkāšana var izraisīt krūts vēzi.

13. oktobris ir starptautiskā diena bez krūštura.

## Atsauces

## Ārējās saites

* Ieskats krūšturu vēsturē
Thomas

**Tomass** var būt:
* Ambruāzs Tomā (*Ambroise Thomas*) — franču komponists (1811—1896);
* Donalds Tomass (*Donald Thomas*) — bahamiešu vieglatlēts (dzimis 1984. gadā);
* Džordžs Tomass (*George Alan Thomas*) — Lielbritānijas šahists, badmintonists un tenisists (1881—1972);
* Aizeja Tomass (*Isiah Lord Thomas III*) — amerikāņu basketbola treneris (dzimis 1961. gadā);
* Geraints Tomass (*Geraint Howell Thomas*) — velsiešu riteņbraucējs (dzimis 1986. gadā); 
* Tims Tomass (*Timothy James Thomas, Jr*) — amerikāņu hokejists (dzimis 1974. gadā).
Tomass

**Tomass** var būt:

* Tomass (personvārds) — vīriešu personvārds

## Cilvēki ar šādu vārdu
* Tomass Mors
* Tomass Edisons
* Tomass Manns
* Tomass Stērnss Eliots
* Tomass Džefersons
* Tomass Holopainens
* Tomass Hakslijs
* Tomass Hobss
* Tomass Dukurs

## Cilvēki ar šādu uzvārdu
* Donalds Tomass (*Donald Thomas*) — Bahamu vieglatlēts (dzimis 1984. gadā);
* Džordžs Tomass (*George Thomas*) — Lielbritānijas šahists, badmintonists un tenisists (1881—1972);
* Eduards Tomass — latviešu skolotājs un politiķis (1889—1958);
* Aizeja Tomass (1961) — amerikāņu basketbolists un treneris (dzimis 1961);
* Aizeja Tomass (1989) — amerikāņu basketbolists (dzimis 1989).
* Geraints Tomass (*Geraint Thomas*) — velsiešu riteņbraucējs (dzimis 1986. gadā); 
* Tims Tomass (*Tim Thomas*) — ASV hokejists (dzimis 1974. gadā);
* Roberts Tomass (*Robert Thomas*) — Kanādas hokejists (dzimis 1999. gadā).

## Skatīt arī
* Toms
1430. gads

**1430. gads** () bija parastais gads, kas pēc Jūlija kalendāra sākās trešdienā.

## Notikumi

### Nezināms datums
* Osmaņu impērija iekaroja grieķu pilsētu Salonikus.
* Svitrigailis kļuva par Lietuvas dižkunigaiti.

## Dzimuši
* 16. oktobris — Džeimss II no Skotijas, Skotijas karalis (miris 1460.)

## Miruši
* 27. oktobris — Vītauts Dižais, Lietuvas dižkunigaitis (dzimis ap 1350.)
Menijs Pakjao

**Emanuels Dapidrans Pakjao** (*Emmanuel Dapidran Pacquiao*; dzimis  Kibavē, Filipīnās), labāk pazīstams kā **Menijs Pakjao** (*Manny Pacquiao*), ir profesionāls filipīniešu bokseris un politiķis.

Viņš ir astoņu svara kategoriju pasaules čempions. Viņš ir pirmais bokseris šī sporta veida vēsturē, kas ir izcīnījis 10 pasaules čempiona titulus astoņās dažādās svara kategorijās. *Boxing Writers Association of America* (BWAA) viņu nosauca par 2000. gadu dekādes labāko cīnītāju. Tāpat viņš tika atzīts par trīskārtējo gada cīnītāju BWAA un *The Ring* vērtējumā 2006., 2008. un 2009. gadā.

Vēl ir darbojies kinoindustrijā, mūzikā un politikā. 2010. gada maijā viņu ievēlēja par 15. Filipīnu kongresa kongresmeni. Viņš pārstāv Sarangani provinci.

2021. gada septembrī Menijs Pakjao paziņoja par savu kandidatūru 2022. gada prezidenta vēlēšanām.

## Skatīt arī
* Meivezers—Pakjao

## Ārējās saites

* Oficiālā mājaslapa 
* BoxRec profils  
*
Kraukļu pagasts

**Kraukļu pagasts** bija viena no Madonas apriņķa (līdz 1924. gadam Cēsu apriņķa) pašvaldībām tā ziemeļdaļā. Robežojās ar Madonas apriņķa Virānes, Cesvaines, Grašu un Liezeres pagastiem, kā arī Cēsu apriņķa Druvienas pagastu. Pagasta valde atradās Kraukļos.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Kārkļu un Kraukļu ciema padomes. 1947. gada 16. oktobrī pagastu iekļāva jaunizveidotajā Gulbenes apriņķī. Pagastu likvidēja 1949. gada 31. decembrī, ciemus iekļaujot Cesvaines rajonā. Mūsdienās Kraukļu pagasta teritorija iekļauta Madonas novada Cesvaines pagastā.
## Ievērojamas personības
Kraukļu pagastā dzimuši vai dzīvojuši:
* Elvīra Baldiņa (1919—2025) — latviešu teātra un kino aktrise.

## Audiovizuālās norādes
* Kraukļu pagasts: Dziesmas izloksnē, diži novadnieki un pienīgākā govs Latvijā
## Atsauces
Kusas pagasts

**Kusas pagasts** bija viena no Madonas apriņķa (līdz 1924. gadam Cēsu apriņķa) pašvaldībām tā vidusdaļā. Robežojās ar Liezeres, Oļu, Sarkaņu, Lazdonas, Grostonas, Viesienas un Lubejas pagastiem. Pagasta valde atradās Lodē.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Kusas ciema padomi. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Madonas rajonā. Mūsdienās Kusas pagasta teritorija iekļauta Madonas novada Aronas pagastā un ļoti neliela bijušā pagasta daļa ir tagadējā Sarkaņu pagasta teritorijā.

1905. gada revolūcijas laikā pagasta darbības centrs bija "Vecā pagastmāja", tur 1904. gadā nodibināts revolucionārs orgāns — Rīcības padome, kas darbojās arī 1905. gadā, kad pie mājas ticis piekārts sarkanais karogs. Pagastā bijusi ratu un ragavu rūpnīca, ūdensdzirnavas, pienotava, nespējnieku patversme.

## Iedzīvotāji
### Ievērojamas personības
* Pēteris Dreimanis (1879-1971), latviešu vēsturnieks un sabiedriskais darbinieks.

## Atsauces
Liepkalnes pagasts

**Liepkalnes pagasts** (līdz 1925. gadam **Liepkalnes-Ozolu pagasts**) bija viena no Madonas apriņķa pašvaldībām tā rietumos. Robežojās ar Madonas apriņķa Iršu un Sausnējas pagastiem, Rīgas apriņķa Meņģeles pagastu, kā arī Cēsu apriņķa Ogres un Ērgļu pagastiem. Pagasta valde atradās Vecliepkalnē (tagad — Liepkalnes skola).

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Liepkalnes un Sidrabiņu ciema padomes. Pagastu likvidēja 1949. gada 31. decembrī, ciemus iekļaujot Ērgļu rajonā. Mūsdienās Liepkalnes pagasta teritorijas lielākā daļa iekļauta Madonas novada Sausnējas pagastā un neliela daļa Aizkraukles novada Iršu pagastā.

## Atsauces
Pitalovas rajona ģerbonis

**Pitalovas rajona ģerbonis** tika apstiprināts . Ģerbonis tika sastādīts ņemot vērā vietējās iezīmes:
* zelts heraldikā simbolizē noturību, nesavtību, bagātību, ražu un dzīvības enerģiju;
* sudrabs — tīrību, devību, mieru un savstarpējo sadarbību;
* zaļā krāsa — dabu, cerību, veselību un lauksaimniecību;
* sarkanā krāsa — drosmes, darba, skaistuma un dzīvības simbols;
* melnā krāsa — gudrību, pieticību, godīgumu, uzticību, rāmumu.

## Ārējās saites
* Pitalovas rajona ģerbonis portālā pytalovo.ellink.ru 
* Pitalovas rajona ģerbonis  portālā pytalovo.reg60.ru
Lubānas pagasts

**Lubānas pagasts** bija viena no Madonas apriņķa (līdz 1924. gadam Cēsu apriņķa) pašvaldībām tā dienvidaustrumos, Aiviekstes abos krastos. Robežojās ar Madonas apriņķa Meirānu, Cesvaines, Dzelzavas un Jaungulbenes pagastiem, Abrenes apriņķa Rugāju un Bērzpils pagastiem, kā arī Rēzeknes apriņķa Gaigalavas un Varakļānu pagastiem. Pagasta valde atradās Lubānā.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 1. augustā pagastā izveidoja Indrānu, Lubānas, Ošupes un Zvidzienas ciema padomes. 1947. gada 16. oktobrī pagastu iekļāva jaunizveidotajā Gulbenes apriņķī. Pagastu likvidēja 1949. gada 31. decembrī, ciemus iekļaujot Cesvaines rajonā. Mūsdienās Lubānas pagasta teritorija iekļauta Madonas novada (no 2007. līdz 2021. gadam – Lubānas novada) Lubānas pilsētā, kā arī Indrānu un Ošupes pagastos.

## Atsauces
2011. gada Austrālijas atklātais čempionāts tenisā

**2011. gada Austrālijas atklātais čempionāts tenisā** bija 2011. gada pirmais *[[Grand Slam (teniss)|Grand Slam]]* turnīrs. Tas norisinājās uz cietā seguma kortiem ārpus telpām. Šis bija 99. Austrālijas atklātā čempionāta turnīrs. Tas no  līdz  notika Austrālijas pilsētā Melburnā.

## Uzvarētāji

## Latviešu sportistu starti
Turnīrā startēja trīs latviešu tenisisti. Ernests Gulbis vienspēlēs zaudēja pirmajā kārtā, Līga Dekmeijere pārī ar Ajumi Moritu (Japāna) dubultspēlēs zaudēja otrajā kārtā. Toties Anastasija Sevastova aizvadīja savā karjerā veiksmīgāko *Grand Slam* turnīru un vienspēlēs zaudēja tikai 4. kārtā pasaules pirmajai raketei Karolīnai Vozņackai. Dubultspēlēs pārī ar Sibillu Bammeri (Austrija) viņa zaudēja pirmajā kārtā.

### Ernests Gulbis

### Līga Dekmeijere

### Anastasija Sevastova
#### Vienspēles

#### Dubultspēles

## Atsauces

## Ārējās saites

* Turnīra oficiālā mājaslapa
Lubejas pagasts

**Lubejas pagasts** bija viena no Madonas apriņķa (līdz 1924. gadam Cēsu apriņķa)  pašvaldībām tā rietumos. Robežojās ar Madonas apriņķa Mēdzūlas, Liezeres, Kusas, Viesienas un Vējavas pagastiem, kā arī Cēsu apriņķa Vecpiebalgas pagastu. Pagasta valde atradās Lubejā.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.

Pagastā ir bijušas divas apdzīvotas vietas: Lubeja (skola, bijušās muižas pils vietā, ap to organizējusies sabiedriskā dzīve) un Līdere (Līderes pareizticīgo baznīca, draudzes skola, nespējnieku patversme un kapsēta). Lubejas pagastā bijušas 2 bibliotēkas.
1945. gada 1. augustā pagastā izveidoja Līderes un Lubejas ciema padomes. Pagastu likvidēja 1949. gada 31. decembrī, ciemus iekļaujot Madonas rajonā. Mūsdienās Lubejas pagasta teritorija iekļauta Madonas novada Aronas un Liezēres pagastos.

## Cilvēki
* Pēteris Starcs (1887-1968), *Dr.agr.*, Latvijas Universitātes, Jelgavas Lauksaimniecības akadēmijas un Ņujorkas universitātes mācībspēks, profesors. 
* Pēteris Mālītis (1897-1919), leitnants, Latvijas neatkarības rota, Lāčplēša kara ordeņa 3. šķiras ordeņa kavalieris 

## Atsauces
Mēdzūlas pagasts

**Mēdzūlas pagasts** bija viena no Madonas apriņķa pašvaldībām tā rietumos. Robežojās ar Madonas apriņķa Liezeres un Lubejas pagastiem, kā arī Cēsu apriņķa Vecpiebalgas, Veļķu un Jaunpiebalgas pagastiem. Pagasta valde atradās Mēdzūlā.

## Vēsture
thumb|left|Mēdzūlas muiža (ap 1930).

Dibināts pēc Liezēres draudzes novada muižu pagastu likvidēšanas sakarā ar 1866. gada pagastu pašvaldību likuma pieņemšanu.
1920. gada zemes reformas gaitā Mēdzūlas muižas (*Meselau*) zemi sadalīja 37 vienībās 569 ha kopplatībā; Gravas muižu (*Kohlhausen*) 23 vienībās 347 ha kopplatībā, Gulbēra muižu (*Gulbern*) 52 vienībās 881 ha kopplatībā.
1945. gada 1. augustā pagastā izveidoja Gulbēres un Mēdzūla ciema padomes. Pagastu likvidēja 1949. gada 31. decembrī, ciemus iekļaujot Gaujienas rajonā. Mūsdienās Mēdzūlas pagasta teritorija iekļauta Madonas novada Liezēres pagastā.

## Atsauces
Odzienas pagasts

**Odzienas pagasts** (līdz 1925. gadam **Vietalvas-Odzienas pagasts**) bija viena no Madonas apriņķa (līdz 1924. gadam Cēsu apriņķa) pašvaldībām tā dienvidrietumos. Robežojās ar Madonas apriņķa Iršu, Sausnējas un Vietalvas pagastiem, kā arī Rīgas apriņķa Bebru un Pļaviņu pagastiem. Pagasta valde atradās Odzienā.

## Vēsture
thumb|280px|left|Odzienas muižas pils pirms 1905. gada.
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.

Pagasta centrā atradās Odzienas muiža ar neogotikas pili.

1945. gada 1. augustā pagastā izveidoja Odzienas un Pērses ciema padomes. Pagastu likvidēja 1949. gada 31. decembrī, ciemus iekļaujot Pļaviņu rajonā. Mūsdienās Odzienas pagasta teritorija iekļauta Aizkraukles novada Vietalvas, Aiviekstes un Klintaines pagastos.

## Novadnieki
* Jānis Īvāns (1898—1942), Talsu pilsētas izpildkomitejas priekšsēdētājs (1940—1941), kurš pirms 1941. gada 14. jūnija deportācijas atteicies parakstīt izsūtāmo sarakstus, tādēļ izsūtīts uz Vjatlagu, kur gājis bojā.

## Atsauces
Hakeris

thumb|200px|Hakeru emblēma

**Hakeris** (no ), arī **urķis** vai **datorlauzis**, ir programmētājs, kas meklē datorsistēmu un datortīklu nepilnības. Hakeri var būt gan informācijas tehnoloģijās izglītoti amatieri, kam tas ir vaļasprieks, gan profesionāļi, kas par savu darbu saņem algu. Hakeru darbības nolūks var būt gan ļaunprātīgs (piemēram, datu zādzība), gan labs (piemēram, sistēmu un tīklu ievainojamību meklēšanu, lai palīdzētu uzlabot to drošību pret ļaunprātīgiem hakeriem).

## Atsauces
Konene

**Konene** () ir Vācijas vasaras polārstacija Antarktīdā, karalienes Modas Zemē. Izvietota uz Polārā plato (Amundsena ledāja) 2892 m augstumā, 520 km no tuvākās piekrastes un 757 km no Neimaijeres stacijas. Atklāta 2001. gada 11. janvārī un nosaukta par godu vācu ģeofiziķim un ilggadējam Alfreda Vēgenera institūta loģistikas vadītājam Heincam Konenam (*Heinz Kohnen*).

Stacija izveidota uz virs sniega piepaceltas 32 m garas un 8 m platas platformas un sastāv no 11 standarta konteineriem, kuros izvietotas stacijas dzīvojamās, laboratoriju un saimnieciskās telpas.

Stacija izveidota Eiropas ledus vairoga urbšanas projekta ietvaros (EPICA, *European Project for Ice Coring in Antarctica*).

Stacijas apgāde notiek galvenokārt ar transporta karavānu palīdzību no Neimaijeres stacijas okeāna piekrastē, katru sezonu veicot divus braucienus. Pie stacijas ierīkots sniega lidlauks ar slēpēm aprīkotu lidaparātu (*Dornier 228, Twin Otter* vai *Basler 67*) uzņemšanai.

## Atsauces

## Ārējās saites
* European Project for Ice Coring in Antarctica (EPICA)
* European Project for Ice Coring in Antarctica (EPICA)
64. Kinoakadēmijas balva

**64. Kinoakadēmijas balvas** tika pasniegtas  "Dorothy Chandler Pavilion", Losandželosā, ASV. Balvu pasniegšanu vadīja aktieris Billijs Kristals.

Visvairāk balvu (piecas) saņēma filma "Jēru klusēšana".
63. Kinoakadēmijas balva

**63. Kinoakadēmijas balva** ir ikgadējā Kinoakadēmijas balva, kas tika pasniegta par sasniegumiem kinematogrāfā 1990. gadā. Balva tika pasniegta  Losandželosā.
Ķoniņciems (Turlavas pagasts)

**Ķoniņciems** ir apdzīvota vieta Kuldīgas novada Turlavas pagastā. Izvietojies pagasta vidusdaļā pie autoceļa P112 2 km uz dienvidrietumiem no pagasta centra Turlavas,  no novada centra Kuldīgas un  no Rīgas. Ķoniņciems ir viens no kādreizējiem kuršu ķoniņu brīvciemiem, kas piederējis Peniķu dzimtai. Ķoniņciemā dzimis Latvijas armijas ģenerālis Mārtiņš Peniķis. Ķoniņciema Elku birzs ir valsts nozīmes arheoloģijas piemineklis.

## Atsauces

## Ārējās saites
* Agris Dzenis. Divi dokumenti par Kurzemes brīvajiem latviešu zemturiem 18. gs. otrajā pusē 
* Latvju muižnieki—ķoniņi vēl dzīvi
Procentuālā barjera

**Procentuālā barjera** tiek lietota vēlēšanās, kurās partijas vai apvienības iesniedz kandidātu sarakstus. Barjera nosaka, ka, lai partija vai apvienība varētu vēlēšanās piedalīties vietu sadalē, tai ir jāiegūst noteikts procents balsu. Barjeras mērķis ir liegt mazākajām partijām dalību parlamentā, ja vien tās neapvienojas, tādējādi samazinot frakciju skaitu.

## Piemēri
Barjeras var būt ļoti atšķirīgas. Izraēlā vēlēšanu procentuālā barjera ir 2% (līdz 1992. gadam — 1%, no 1992. līdz 2003. gadam — 1,5%). Turcijā barjera ir 10%. Polijā barjera ir 5%, taču tā neattiecas uz etnisko minoritāšu partijām, tādējādi ļaujot vācu minoritātei katrās vēlēšanās iegūt vismaz 1 vietu. Zviedrijā ir spēkā 4% barjera, tomēr, ja partija kādā vēlēšanu apgabalā iegūst 12% balsu, tā tiek pārstāvēta parlamentā pat, ja tā nepārvar valsts mēroga barjeru.

Itālijā, Lietuvā, Ungārijā un Polijā ir spēkā noteikums, kas paaugstina barjeru apvienībām.

### Procentuālā barjera Latvijā
Saskaņā ar likumiem, lai kandidātu saraksts piedalītos vietu sadalē Latvijas pašvaldību, Saeimas vai Eiropas Parlamenta vēlēšanās, tam ir jāiegūst vismaz 5% derīgo balsu. Lai apzīmētu šo noteikumu, bieži tiek izmantots termins **5% barjera**.

Barjera netika izmantota Latvijas vēlēšanās starpkaru periodā, tomēr kopš neatkarības atjaunošanas tā ir lietota visās Saeimas vēlēšanās. 5. Saeimas vēlēšanās barjera bija 4%. Barjeras paaugstināšanu ierosināja "Latvijas Ceļš", kas 5. Saeimas vēlēšanās ieguva vairāk nekā 30% balsu.

Pašvaldību vēlēšanās 5% barjera tika ieviesta pakāpeniski: 2005. gadā to izmantoja tikai Rīgas domes vēlēšanās, bet sākot ar 2009. gada vēlēšanām tā ir spēkā visu pašvaldību domju vēlēšanās.

## Kritika
Gan 1995. gada Krievijas Valsts domes vēlēšanās (5% barjera), gan 2002. gada Turcijas Lielās nacionālās asamblejas vēlēšanās (10% barjera) vairāk nekā 45% balsu tika atdotas par sarakstiem, kas barjeru nepārvarēja. Procentu barjeras var radīt t.s. *spoiler effect*, sakarā ar kuru mazās partijas, kas nespēj pārvarēt barjeru, atņem balsis lielākām partijām ar līdzīgu ideoloģiju.

Mazās partijas var nonākt apburtajā lokā — ja partija, pēc vēlētāju domām, nespēj pārvarēt procentuālo barjeru, tā arī nespēj iegūt vēlētāju balsis. Ja partija nespēj iegūt vēlētāju balsis, pēc vēlētāju domām, tā nespēj pārvarēt procentuālo barjeru. Lai atrisinātu šo problēmu, vairākās valstīs tiek lietota nododamās balss sistēma. Saskaņā ar to, ja saraksts, par kuru nobalsoja vēlētājs, nepārvar barjeru, vērā tiek ņemta viņa nākamā izvēle. Tādējādi tiek samazināts "izšķiesto" balsu īpatsvars. Šāda sistēma tiek plaši izmantota tādās valstīs kā Austrālija un Īrija.

## Atsauces